ZAPISNIK
6. sjednice VMO Borongaj Lugovi, održane 11. studenog 2021. s početkom u 20:00 u prostorijama MS Borongaj Lugovi

Nazočni:
1. Ivana Perković
2. Bruno Rižmarić
3. Petar Miočević
4. Katarina Horvat Zrilić
Oddsuan: Ivica Milković

Zapisnik 5. sjednice VMO Borongaj Lugovi prihvaćen je jednoglasno bez rasprave.
Predsjednica VMO predlaže dnevni red 6. sjednice VMO Borongaj Lugovi. Prijedlog je prihvaćen jednoglasno bez rasprave. Prihvaćen je sljedeći 
D N E V N I   R E D 
1. [bookmark: _GoBack]Donošenje zaključka o izmjeni Financijskog plana MO Borongaj Lugovi za 2021.
2. Donošenje zaključka o utvrđivanju prioriteta za donošenje PKA GČ Peščenica-Žitnjak za 2022.
3. Aktualna komunalna problematika
4. Korištenje prostora MS Borongaj Lugovi
5. Izvješća, pitanja i prijedlozi
Ad. 1) Donošenje zaključka o izmjeni Financijskog plana MO Borongaj Lugovi za 2021.
	Predsjednica VMO Borongaj Lugovi članovima VMO predstavlja predložene izmjene Financijskog plana MO Borongaj Lugovi za 2021. godinu, te iste stavlja na raspravu.
	Članovi VMO utvrđuju kako su izmjene očekivane, te zaključuju raspravu.
	Predsjednica VMO stavlja predložene izmjene na glasanje, te su izmjene prihvaćene jednoglasno.
Ad. 2) Donošenje zaključka o utvrđivanju prioriteta za donošenje PKA GČ Peščenica-Žitnjak za 2022.
	Predsjednica VMO Borongaj Lugovi članovima VMO predstavlja PKA GČ Peščenica-Žitnjak vezano za projekte koji bi trebali biti izvršeni na području MO Borongaj Lugovi. Kao glavne stavke ističe izgradnju kružnog toga na križanju Čavićeve ulice i ulice Vukomerec, izgradnju parkirališta u Savudrijskoj ulici kod kb. 18. 
	 Zaključak je prihvaćen jednoglasno. 
Ad. 3) Aktualna komunalna problematika
	Predsjednica VMO Borongaj Lugovi obavještava članove VMO kako su radnici Zrinjevca obavili izvide vezano za jablane u Kanfanarskoj ulici kod kb. 14. Utvrđeno je kako isti moraju biti srušeni iz sigurnosnih razloga, ali su dotični radnici naglasili kako to nije moguće dok se ne sruše šupe pored navedenog objekta kako bi oni mogli mehanizacijom prići stablima. Članovi VMO su suglasni da treba pronaći način da se isto izvrši bez rušenja šupa.
	Katarina Horvat Zrilić postavlja pitanje vezano za pješački prijelaz na ulici Vukomerec između u.o. „Čingač“ i trgovine Konzum, kod raskrižja ulica Vukomerec – Skorušička ulica. Naglašava kako je tijekom zadnjeg iscrtavanja prometne signalizacije na ulici Vukomerec navedeni pješački prijelaz uklonjen. Premda postoji pješački prijelaz kod raskrižja ulica Vukomerec – Kanfanarska ulica, članica smatra kako uklanjanje prethodno navedenog pješačkog prijelaza predstavlja ugrozu za stanovnike MO naviknute na prethodno stanje, te koji sada nepropisno prelaze cestu.
	Postavljeno je i pitanje uspornika na ulici Vukomerec, te u Savudrijskoj ulici. Katarina Horvat Zrilić naglašava kako je potrebno postaviti dodatne uspornike prometa u Savudrijskoj ulici iz razloga što trenutni uspornici nisu dostatni. Nadalje, naglašava kako uspornik nije postavljen na ulici Vukomerec po rješenju Gradskog ureda za prostorno uređenje, izgradnju grada, graditeljstvo, komunalne poslove i promet, ur. broj. 251-13-41-1/001-21-2. Članovi VMO slažu se kako treba pristupiti postavljanju uspornika po navedenom rješenju. Nadalje je naglašeno kako bi trebalo postaviti bolju signalizaciju koja označava prisutnost uspornika, jer su mnogi postavljeni usred zavoja ili nisu vidljivi iz drugih razloga. Predsjednica VMO predlaže da članovi VMO istraže koja bi bila moguća rješenja za navedene probleme. Petar Miočević predlaže da u suradnji sa studentima i osobljem Prometnog fakulteta pristupi izradi projekta za postavljanje dodatnih uspornika u Savudrijskoj ulici te analizi postojećih uspornika.
Ad. 4) Korištenje prostora MO Borongaj Lugovi
	Predsjednica VMO obavještava kako je Gerontološki centar zatražio dozvolu za korištenje prostora MO Borongaj Lugovi u redovitim terminima dva puta tjedno, te isti zahtjev stavlja na raspravu.
	Prisutni članovi VMO odobravaju zahtjev jednoglasno bez rasprave.
Ad. 5) Razno
	Predsjednica VMO otvara raspravu po točki razno.
	Kako nije bilo zainteresiranih za raspravu po točki razno, predsjednica VMO zaključuje raspravu.
	Kako je time iscrpljen dnevni red, predsjednica VMO zaključuje 6. sjednicu VMO Borongaj Lugovi u 20:45 sati.

ZAPISNIČAR:			PREDSJEDNICA VMO BORONGAJ LUGOVI:
Petar Miočević					Ivana Perković
